અમદાવાદ : એસજી હાઇવે પર આવેલા ટોયોટાનાં શોરૂમમાં બોમ્બ મુકાયો હોવાનો નનામો ફોન આવ્યા બાદ પોલીસ દોડતી થઇ ગઇ હતી. શોરૂમમાં બોમ્બનાં ફોન બાદ શોરૂમ સંચાલકે તમામ કર્મચારીઓને બહાર કાઢવાની સાથે પોલીસને જાણ કરી હતી. જેનાં પગલે પોલીસ અને ત્યાર બાદ બોમ્બ સ્કવોર્ડ આવી પહોંચી હતી. જો કે કોઇ શંકાસ્પદ વસ્તું નહી જણાતા તથા બોમ્બ સ્કવોર્ડની તપાસમાં કાંઇ પણ બહાર નહી આવતા તમામને હાશકારો થયો હતો.